Ovim priručnikom pokazao sam kako ćete se popeti na vrh hranidbenog lanca,
stvoriti sjajan poslovni plan,
strašiti neprijatelje
i biti korak ispred organa reda i zakona.
Čak sam vam pokazao što da ne radite.
U posljednjoj lekciji naučit ćemo kako ćete postati ambiciozniji
i doznat ćete koliko šef mafije može biti moćan.
Najbolji šefovi mafije imaju pipke u svim slojevima društva,
kako bi uklonili sve zapreke svojim zločinačkim aktivnostima.
Nijedan zločinac nije se popeo tako visoko
ni tako smrtonosno precizno kao kolumbijski kralj kokaina
Pablo Escobar.
Svladao je sve stranice priručnika
i čak i sam dodao nekoliko poglavlja.
Imao je političku moć, bio je junak u svojoj zajednici.
Vrlo poseban pozdrav…
Nemilosrdan prema neprijateljima. Makijavelist. I sjajan poslovni čovjek.
Ne zaradiš slučajno 30 milijarda.
Slijedite Escobarov primjer pa ćete i vi biti najbolji u klasi,
tako što ćete naučiti stjecati prijatelje i utjecati na ama baš sve.
KAKO POSTATI ŠEF MAFIJE
IZAĐI IZVAN OKVIRA
Pablo Escobar uzdigao se s ulica Medellína u Kolumbiji
i postao šef najvećeg kartela u povijesti,
kontrolirajući cijelu naciju.
Bio je šef mafije. Bio je terorist.
Bio je vrhovni kriminalac i sjajan globalni poduzetnik.
No prije negoli doznamo kako je Pablo toliko zaradio,
evo nekoliko ključnih prvih koraka
na putu od pijuna do šefa.
Živio Pablo Escobar Gaviria!
Escobar je htio zaraditi milijun kolumbijskih pesosa
prije svoje 30. godine.
AUTORICA
Majka mu je bila učiteljica, otac zemljoradnik.
Nisu imali osobito mnogo novca.
Kad je Pablo postao tinejdžer,
već je pokazivao smisao za poduzetništvo.
Escobar je postao igrač
u prilično velikoj operaciji krijumčarenja cigareta.
Proširio je taj posao i svom šefu donio veću zaradu.
To mu je omogućilo da stvori vlastito carstvo kao krijumčar droge.
ČINJENICA 2 ESCOBAR JE ZNAO PREPOZNATI TREND
Pablo Escobar vidio je da drugi zarađuju na kokainu.
Od kokaina se moglo zaraditi mnogo više nego od marihuane.
Kako bi kilogram kokaina prenio u SAD,
to je stajalo 5000 po kilogramu.
Ako je zarada od tog čistog kokaina na kraju 80 000 dolara…
Nisam ekonomist,
ali i meni je jasno da je to sjajna zarada za takvo ulaganje.
Godine 1975. Pablo Escobar bio je mali krijumčar droge
za kojeg nitko nije znao.
Prilika mu se otvorila kad je izvjesni Restrepo
trebao nekoga tko će mu pomoći oko droge u Medellínu.
Pablo mu je pomogao oko toga.
Dva mjeseca poslije Fabija Restrepa su ubili.
Navodno je Escobar naručio to ubojstvo.
Escobar je preuzeo njegovu organizaciju
i svima jednostavno rekao da rade za njega.
To je šefovski potez.
Ali ambicije Pabla Escobara
bile su veće od vođenja lokalnih krijumčara droge.
Htio je promijeniti igru.
Escobar je htio vladati Kolumbijom.
Za to je trebao znatno proširiti sferu svog utjecaja,
počevši sa stalnim neprijateljem svakog zločinačkog vođe.
TAKTIKA PRIDOBIJ POLICIJU
Ambicioznom šefu mafije u usponu
lokalna policija može biti kost u grlu.
No znamo da i najpošteniji policajac popusti pred dobrom ponudom.
Za šefa mafije sjajno je kad za njega rade korumpirani policajci.
Tako bolje kontrolirate susjedstvo
i svoj posao.
Kad su uz vas policajci koje plaćate,
nema boljeg od toga.
Kao glavni diler kokaina u Medellínu
Pablo je znao da treba policiju uza se.
Osobito zato što je planirao rizičan potez za povećanje moći.
Kako je Pablo sve više radio s kokainom,
shvatio je koliko više može zaraditi
ako proizvodi vlastiti kokain.
Odlučio je uložiti novac u laboratorije za proizvodnju kokaina.
No Pablo se suočio s problemom prijevoza svog proizvoda.
Sredinom 1970-ih kolumbijska nacionalna policija bila je zadužena za krijumčare.
Policija je postavljala blokade na svim glavnim cestama u Kolumbiji.
Ako niste bili vrlo uvjerljivi,
možda s novcem u ruci,
vjerojatno bi vas uhitili zbog krijumčarenja.
Pablo je bio uvjerljiv i, što je još važnije, imao mnogo novca.
No u to vrijeme u Kolumbiji
nisu svi organi reda igrali po istim pravilima.
Jedne se noći Escobar i njegovi ljudi vraćaju u Medellín iz Ekvadora
i nailaze na neočekivani problem.
Pablo zna kako to ide,
no to nisu uobičajeni policajci.
To je kolumbijska tajna policija, DAS.
U Kolumbiji su imali agenciju DAS.
Departamento administrativo de seguridad.
DAS je bio kao FBI.
Bavili su se obavještajnim poslovima.
Agenti su znali da Pablo dolazi
i brzo našli 30 kg paste sirovog kokaina
u rezervnoj gumi.
Ulovili su ga na djelu.
Pablo je ponudio uobičajeni mito,
ali agente DAS-a nije tako lako kupiti.
Uhitili su Pabla zbog krijumčarenja.
Srećom, Pablo još ima opcija za ponovno stjecanje slobode.
Sredio je da sucu zaduženom za njegov slučaj pošalju dar.
Sucu se ta gesta svidjela.
Što je i pokazao.
A tvrdoglavi agenti koji su se odbili pokoriti Pablovu utjecaju…
Na njima je pokazao što se dogodi onima koji ne prihvate njegovu velikodušnost.
Otad svi policajci koji se suoče s Pablom imaju jednostavan izbor.
Plata
o plomo.
Plata o plomo. To znači srebro ili olovo.
Mogli su uzeti novac ili dobiti metak.
Tu ponudu nitko nije mogao odbiti.
Od početka se oslanjate na policiju,
ali iduća faza kampanje zahtijeva pridobivanje nekog još problematičnijeg.
Konkurencije.
Kako moguće neprijatelje pretvorite u saveznike?
TAKTIKA PRIHVATI PARTNERSTVO
Kažu da, ako želiš biti brz, moraš ići sam.
Ali ako želiš doći daleko, idi kao dio tima.
Jer zajedno svatko postigne više.
Šefovi mafije moraju imati strateška savezništva s drugim šefovima
jer svi oni rade na tom istom uspješnom krajnjem cilju.
Stjecanju zarade.
Puno se novca može zaraditi,
ali ako ja želim ovo, a on želi ono i počnemo pucati jedni u druge,
nitko ne dobiva ništa. Imamo samo puno mrtvih.
Tako su nastale ove zločinačke supergrupe.
Sicilijanski šef Gaetano Badalamenti udružio se s američkom mafijom
da bi dilao heroin u SAD-u.
To su nazvali Pizza Connection
jer su u New Yorku dilali u picerijama.
Šefica trgovine ljudima, Sestra Ping,
koja je zaradila 40 milijuna dolara krijumčareći Kineze u SAD,
platila je bivšim konkurentima
gotovo milijun dolara kako bi joj pomogli u poslu.
I zastrašivala one koji ne bi platili.
Lucky Luciano, Bugsy Siegel i Meyer Lansky
udružili su svoje talijanske i židovske bande za Prohibicije
u nešto što su oni nazvali Sindikat.
Prva američka višeetnička banda.
Vrlo progresivno razmišljanje.
Kako su rasle Pablove ambicije,
imao je sve više razloga da traži konstruktivnu suradnju.
U trgovanju kokainom u Kolumbiji u početku je bila velika konkurencija.
Mnogo se igrača borilo za svoj udio u tržištu.
Svatko je imao svoj posao
i imao svoje izvore kemikalija,
što je inače problem.
Nema bezbroj tvrtka koje to proizvode.
Jesu li oni svejedno zarađivali? Itekako!
Ali Pablo i njegovi kolege suočili su se s krizom
koja će sve promijeniti.
Diljem Kolumbije skupine ustanika otimale su bogate građane
i tražile otkupninu za njih.
To je vrlo unosan posao,
a za one koji ne plate i smrtonosan.
Ubrzo su se okomili na tajkune droge i njihove obitelji.
Marthu Ochoa, mlađu sestru velikih krijumčara braće Ochoa,
sa sveučilišnog je kampusa
otela marksistička skupina M-19.
Tražili su milijun dolara za nju.
Zbog toga su Pablo i braća Ochoa odlučili sazvati sastanak
najvećih kolumbijskih krijumčara.
Kad su se svi okupili, Pablo je insistirao da više nitko ne plati otkupninu.
Umjesto toga se moraju udružiti i financirati privatnu vojsku
upečatljiva imena.
M. A. S. Muerte a los secuestadores.
Drugim riječima, smrt onima koji otimaju zbog otkupnine.
A cijena sudjelovanja u tome? Otprilike 30 000 dolara.
I svaki po deset ubojica.
M. A. S. ubrzo kreće u lov.
Pobili su više od 100 ljudi za koje su mislili da su otmičari.
Tad su Marthini otmičari napokon shvatili poruku.
Ono što je počelo kao taktičko partnerstvo ubrzo se proširilo
i ti su neočekivani suradnici stvorili trajnije savezništvo,
koje je svijetu postalo poznato kao Medellínski narko kartel.
Svatko je u to unio nešto što su svi mogli dijeliti.
Tad je njihova zarada jako počela rasti.
Kao skupina su postali mnogo moćniji negoli su bili kao pojedinci.
Do početka 90-ih Medellínski kartel bio je izvor
80 % kokaina na cijelome svijetu.
Monopolizirali su taj posao.
Drugim riječima, oni su određivali cijenu.
Ali tko je uvijek bio iznad svih njih? Pablo Escobar.
Vizionar je na kraju dobio najviše.
Do sredine 1980-ih Pablo Escobar zarađivao je milijun dolara na dan.
Ali kad vodiš nezakonito carstvo,
tvoje sve veće bogatstvo privući će još neželjene pozornosti.
Priručnik će vam pokazati kako da se obranite od napadača
i još više proširite svoj utjecaj.
TAKTIKA ZAVEDI MASU
Ljubav.
Svi se želimo osjećati zaštićeno.
To vrijedi i za moćne šefove mafije.
Veliki kriminalci shvaćaju koliko je važno da je javnost uz njih.
Uspiješ li dobiti potporu zajednice,
ljudi možda neće obratiti pozornost da je to što radite protuzakonito.
Što veću potporu javnosti šef privuče,
to će se bolje moći zaštititi.
Prvi korak u tom privlačenju mase?
Pokažite darežljivost.
Poput ovih tipova.
Sinovi njujorškog mafijaša Carla Gambina, Thomas i Joseph,
koji su navodno zaradili 70 milijuna prevarom s kamionima,
dali su više od milijun dolara za kliniku za liječenje djece s rakom.
Jedan odjel klinike još se zove po njima.
Poslije strašnog tsunamija koji je Japan pogodio 2011. godine
yakuza je, pod vodstvom vrhovnog šefa Kenichija Shinode,
među prvima odnijela pomoć ljudima na razorenom području.
A zloglasni zamjenik šefa obitelji Colombo, William Cutolo,
mnogo je novca dao za istraživanje lijeka za leukemiju.
Čak se maskirao u Djeda Mraza na njihovoj božićnoj zabavi.
Šarmerska ofenziva Pabla Escobara
uspjela je jer je shvaćao svoju publiku.
Pablo Escobar je iz radničke obitelji i shvaćao je potrebe tih ljudi.
Vlada se brinula samo za elitu.
Pablo Escobar ispunio je tu prazninu
koju vlada nije ispunjavala
i nudio ljudima usluge i sve ono što su trebali na toj razini.
Pablova velikodušnost bila je raznolika.
Davao je za ceste i električne instalacije,
bolnice,
stadione,
koturaljkališta.
Čak i stambeni kompleks od 600 stanova za najsiromašnije građane Medellína,
zvan Barrio de Pablo Escobar.
Otvorio je privatni, besplatni zoološki vrt
s 200 egzotičnih životinja,
sponzorirao nogometne momčadi
i podizao igrališta po cijelom gradu, igrališta s rasvjetom.
Katkad bi i sam Pablo zaigrao.
Dijelio je novac u najsiromašnijim kvartovima,
često u pratnji katoličkog svećenika.
Daje novac i crkvi.
Pablo je ljudima bio poput Robin Hooda.
Krao je od kapitalista i davao siromašnima.
Zato je bio junak ljudima iz svog kvarta.
To je značilo da su mu odani.
Za ljude je Pablo Escobar bio dobar,
a vlada je bila loša.
Kad je volja naroda na tvojoj strani, pobijedio si.
Tako pobjeđuješ vladu.
Ali čak i kad se čini da u kvartu više nema problema,
prijetnje izvana nešto su posve drugo.
Droga ugrožava naše društvo
i naše institucije.
Ubija našu djecu.
Želimo da kažete „ne”.
Nokautirajte drogu.
Recite „ne”.
Procjenjuje se da je 96 tona kokaina
lani prokrijumčareno u SAD.
Činimo sve što ova vlada može
kako bismo zaustavili krijumčare.
Kolumbijska vlada bila je pod velikim pritiskom SAD-a
da zbilja jako pritisne krijumčare droge.
I to će rezultirati uznemirujućom odlukom.
SAD i Kolumbija potpisali su sporazum kojim je omogućeno
izručivanje kolumbijskim krijumčara u SAD.
Strašno, ali bez brige.
Priručnik će vam pokazati
kako da maksimalno iskoristite popularnost.
TAKTIKA UĐITE U POLITIKU
Politika. Spora je. Prljava.
Ali kad želite utjecati na odluke,
morate otići ravno na izvor.
A ako ste Pablo Escobar,
sad je jedan zakon važniji od svih drugih.
Pablo Escobar bojao se izručenja,
mogućnosti da će ga na silu odvesti u SAD,
gdje bi ga gotovo sigurno čekala zatvorska kazna.
Pablo je morao ukloniti taj scenarij.
Pablo Escobar shvatio je da će, ako želi mijenjati zakone,
to morati činiti iznutra.
VELJAČA 1982. GODINA DANA NAKON ŠTO JE POSTAO ŠEF
Kandidirao se kao zamjena za mjesto u Kongresu.
Glavna ideologija našeg pokreta jest duh zajedništva,
nacionalizam, društveni programi.
A što se tiče komplicirane Pablove prošlosti…
Escobar je brižno stvarao svoj profil u javnosti.
Unajmio je stručnjaka za PR kako bi ga on predstavio
kao zakonitog poslovnog čovjeka,
potplaćivao novinare i jednostavno brisao njegovu prošlost.
Prikrpao se Ortegi,
koji je ponovno dobio izbore.
Poslije tih izbora
Pablo se ušetao u Kongres kao netko posve normalan.
Uz moć i prestiž novog položaja
Pablo je dobio i druge korisne povlastice.
Kao član Kongresa
Pablo je dobio imunitet od istrage za kriminalne radnje,
dobio je diplomatsku vizu za SAD
i došao u mogućnost da utječe na kolumbijski zakon o izručenju,
kojeg se htio riješiti.
No Pablove velike ambicije
suočile su ga s jakim protivnikom.
Rodrigo Lara bio je ministar pravosuđa kojeg su na taj položaj postavili
baš kad je Pablo Escobar ušao u Kongres.
Bio je profesionalni političar
i veliki protivnik krijumčara droge.
Ministar je znao tko je Pablo.
Znao je da se Pablo izruguje kongresnom sustavu
već samim dolaskom onamo.
16. KOLOVOZA 1983.
Prvog Pablovog dana u Kongresu
bilo je jasno da se ne uklapa.
Rodrigo Lara tad je još samo pojačao nelagodu.
Zasjedanje je otvorio
napadom na krijumčare droge i groznim posljedicama po njihovo društvo,
a onda se okrenuo Pablu.
Lara je novog kongresnika razotkrio kao šefa krijumčara
i izjavio da je Escobar lagao Kongresu
i svim Kolumbijcima.
Pablo i dalje niječe sve optužbe.
Kako god gledate na to, žrtve smo laži i napada,
lažnih informacija
i štetnih riječi
naših političkih neprijatelja.
Poslije jednogodišnje istrage Escobara su izbacili iz Kongresa.
Ne samo da je Escobar izgubio
svaki imunitet koji je mogao imati,
svaki utjecaj koji je mogao imati na zakone o krijumčarenju,
nego je bio i osobno razotkriven i ponižen.
Pablov pokušaj ulaska u politiku loše je završio.
No vladu i drukčije možeš natjerati da radi po tvome.
A iduća metoda nije bila pristojna.
TAKTIKA UKLONI SVE ZAPREKE
Kad ste bogati, u većini slučajeva možete novcem
dobiti sve što želite.
A potkraj 1980-ih godina
malo je tko na svijetu imao više novca od Pabla Escobara.
U središtu je pozornosti. Ima nevjerojatno mnogo novca.
Vjerojatno je najbogatiji svjetski kriminalac.
I ne želi se toga odreći.
Ali novi naraštaj političara htio se nametnuti
obećanjima da će srušiti Pabla i njegov kartel.
Luis Carlos Galán kandidirao se za predsjednika Kolumbije.
Obećao je da će se založiti za izručenje svih krijumčara droge.
Bio je nevjerojatno popularan.
To je došlo u našu domovinu,
kao i u više od 60 zemalja diljem svijeta!
Ako ste Pablo Escobar,
nikako ne smijete dopustiti da takav čovjek vodi zemlju.
KOLOVOZ 1989. OSAM GODINA OTKAKO JE ESCOBAR ŠEF
Vrijeme je za izravnije nametanje utjecaja.
Galán je ubijen po Escobarovom nalogu.
No Galánove ideje nije tako lako uništiti.
Escobarovi problemi nisu nestali
je Galánov šef stožera,
César Gaviria, postaje predsjednički kandidat.
Gaviria je bio jedini kandidat koji je obećao izručenje
nekih vođa kartela SAD-u na suđenje.
Očito nije shvatio poruku.
Pablo je odlučio ukloniti Gaviriju.
Došao je do informacije
da će César Gaviria biti na letu iz Bogote za Cali.
Pablo je odobrio postavljanje bombe u avion.
Avion je uzletio i bomba je eksplodirala za vrijeme leta.
U padu aviona u Kolumbiji poginulo je 107 ljudi.
Avion se srušio nekoliko minuta po polijetanju iz Bogote.
Možda je to bila bomba, a netko misli da su je podmetnuli krijumčari droge.
No imali su jedan problem.
Gaviria nije bio u avionu.
Dakle, 110 ljudi poginulo je
samo zato što je Pablo mislio da će u avionu biti jedan čovjek.
Nakon što je Escobar to učinio,
ljudi su počeli govoriti da bi tog tipa trebalo zatvoriti.
Tad su sve svoje snage usredotočili
na potragu za Escobarom.
Kolumbijska policija i dalje otkriva i uništava skrivene piste,
zatvara kokainske labose i traži Pabla Escobara,
šefa Medellínskog kartela.
Činilo se da se obruč steže,
ali Pablo je imao još jednu kartu u rukavu
kako bi osigurao svoju budućnost.
TAKTIKA IDI NA SVE ILI NIŠTA
Nakon što je zaradio milijarde i postao najutjecajniji Kolumbijac,
Pablu Escobaru vlasti su sad puhale za vrat,
a javnost se veselila njegovom uhićenju.
Morao je sve opet okrenuti u svoju prednost.
Escobar je pregovarao nasiljem.
Tad mu je preostalo samo to
i mislio je da samo tako može navesti vladu na pregovore.
Kolumbijski šef kartela danas je odgovorio na čvrstu politiku vlade.
Objavili su rat vladi.
Kako se potraga za Escobarom zaoštravala, sve je postalo meta,
a Bogotá je postala ratna zona.
Poginule su tisuće nedužnih ljudi.
Na mjestu eksplozija ostavljao je letke.
Izručivi. Los estraditables.
„Draži mi je grob u Kolumbiji, nego ćelija u SAD-u.”
Potpis, „Izručivi”.
Znali smo da je to Pablo Escobar.
To mu je bila posjetnica.
Pablova kampanja ubrzo je urodila plodom.
Javnost je bila sve glasnija.
Vladi su govorili: „Što ćete učiti s ovim nasiljem?
Dosta nam je toga. Kako ćete nas zaštititi?”
U strahu od javne pobune vlada je morala Pablu ponuditi nagodbu.
Predsjednik César Gaviria osmislio je „program samopredaje”.
To je značilo da su kriminalci mogli doći
i priznati krivnju za zločin koji odaberu.
Zauzvrat će im oprostiti sve drugo što su učinili, uključujući ubojstvo.
To su učinili uglavnom zato da bi srušili Pabla Escobara.
19. LIPNJA 1991. 10 GODINA OTKAKO JE ESCOBAR ŠEF
A jedino što je bolje od dovođenja vlade na pregovore
jest kad ih natjeraš da dođu na koljenima.
Pablo Escobar nazvao je vladu Kolumbije i rekao:
„Spreman sam zaustaviti postavljanje bomba
i spreman sam se predati.
Ali pod nekim uvjetima.”
Pitali su što želi.
„Kao prvo, izgradit ću vlastiti zatvor.
Jer moram znati da se ondje osjećam sigurno.”
Što je vlada rekla? Pristala je.
„Kao drugo, ja ću birati druge zatvorenike jer imam neprijatelje.
Moram znati da me nitko neće htjeti ubiti.”
Vlada je pristala.
„Zaposlit ću vlastite čuvare.
Ja ću im plaćati plaću.”
Kolumbijska vlada je pristala.
I povrh svega nisu prijetili da će mu išta oduzeti.
„Ali želim da ukinete ono s izručenjem.”
Kolumbijska vlada je pristala.
Bila je to najgora nagodba s kriminalcem
u povijesti svijeta.
Pablo Escobar je pobijedio, a mi smo izgubili.
Ali što je s tom zatvorskom kaznom?
Ustanova koju je odabrao poznata je kao Katedrala.
U zatvoru ima velike televizore, jacuzzi, bazen sa slapom
i sve ono što Escobar treba kako bi nastavio voditi posao
na sigurnom, pod zaštitom čuvara.
Kad je godinu dana poslije
kolumbijska vlada odlučila prekršiti uvjete nagodbe
i premjestiti Escobara u manje udoban zatvor,
Pablovi ljudi uzeli su oružje u ruke
i Escobar je jednostavno izašao odande.
Stotine vojnika
u potrazi su za najtraženijim čovjekom u Kolumbiji.
Zasad ih je Escobar uspijevao nadmudriti.
Iako nije uspio vječno izmicati,
čovjeku kojem je grob u Kolumbiji draži od zatvora u SAD-u
na kraju se ostvarila želja.
Zahvaljujući kolumbijskoj policiji i američkom DEA-u.
Pablo Escobar umro je kako je i živio, nasilno.
Njegova smrt možda je završni udarac Medellínskom kartelu.
Koristeći se lekcijama priručnika,
Pablo Escobar postao je jedan od 10 najbogatijih ljudi na svijetu.
Navodno je imao 30 milijarda dolara.
Tko kaže da se zločin ne isplati?
Mafija razmišlja ovako.
Papak je svatko tko nije položio prisegu.
U ovom poslu puno ćete zaraditi, ali nije baš da mi samo ubijamo.
Vidimo što ljudi žele i to im omogućimo.
Mafija bar nikom ne prodaje nikakvu priču.
Svaki od ovih velikih kriminalaca vlastitu je sudbinu uzeo u svoje ruke
i postigao ono o čemu većina smrtnika samo sanja.
Šefove mafije poštuju i boje ih se.
Ako ste zadovoljni svojim životom,
možda niste spremni za ovakvu promjenu karijere,
ali budimo realni.
To je jednostavno. Želite novac, moć i poštovanje?
Želite biti šef.
Ne bi li nam svima dobro došle malo finije stvari?
Sad znate kako se to radi.
Što onda čekate?
KAKO POSTATI ŠEF MAFIJE
Prijevod titlova: Ivan Zorić